โครงสร้างการจัดการ

แผนกบริการท่าเทียบเรือ บุคคลและธุรการ การตลาด ไฟฟ้าและเครื่องกล

แผนกโกดัง จัดซื้อ เทคโนโลยีและสารสนเทศ โยธา

แผนกไซโล พัสดุ

แผนกกากน้ำตาล รักษาความปลอดภัย

คณะกรรมการบริษัท

คณะกรรมการบริษัท ไทยชูการ์ เทอร์มิเนิ้ล จำกัด (มหาชน) ตามหนังสือรับรองกระทรวงพาณิชย์
ลงวันที่ 4 พฤษภาคม 2548 ประกอบด้วยกรรมการ 11 ท่าน ได้แก่

1. ร้อยเอกสุวิทย์ ทัดพิทักษ์กุล ประธานกรรมการและประธานกรรมการตรวจสอบ

2. คุณหญิงณัฐิกา วัธนเวคิน รองประธานกรรมการ (กรรมการที่ไม่ได้เป็นผู้บริหาร)

3. นายประภาส ชุติมาวรพันธ์ กรรมการผู้จัดการและประธานกรรมการบริหาร

4. นายพงศ์ ชินธรรมมิตร กรรมการรองผู้จัดการและกรรมการบริหาร

5. นายจำรูญ ชินธรรมมิตร์ กรรมการที่ไม่ได้เป็นผู้บริหาร

6. นายฝา เจนลาภวัฒนกุล กรรมการที่ไม่ได้เป็นผู้บริหาร

7. นายชัยรัตน์ ชินธรรมมิตร กรรมการและรองประธานกรรมการบริหาร

8. นายสรวง เรืองศุข กรรมการอิสระและกรรมการตรวจสอบ

9. นางอารยา อรุณานนท์ชัย กรรมการอิสระและกรรมการตรวจสอบ

10. นายชนะชัย ชุติมาวรพันธ์ กรรมการและกรรมการบริหาร

11. นายนิสากร พากเพียร กรรมการที่ไม่ได้เป็นผู้บริหารและเป็นกรรมการอิสระ

โดยมี นางอรุณี ตรีเทพประติมา ทำหน้าที่เลขานุการคณะกรรมการ

อำนาจของคณะกรรมการบริษัท

1.  คณะกรรมการบริษัทมีอำนาจดูแลและจัดการบริษัทให้เป็นไปตามกฎหมาย วัตถุประสงค์
    และข้อบังคับของบริษัทรวมทั้งมติของที่ประชุมผู้ถือหุ้น

2.  คณะกรรมการบริษัทมีอำนาจแต่งตั้งคณะกรรมการคนหนึ่งเป็น ประธานกรรมการ
    และจะแต่งตั้งรองประธานกรรมการก็ได้ตามที่คณะกรรมการเห็นสมควร

3.  คณะกรรมการบริษัทมีอำนาจแต่งตั้งกรรมการผู้จัดการ และ กรรมการรองผู้จัดการก็ได้
    ตามที่คณะกรรมการเห็นสมควร

4.  คณะกรรมการบริษัทมีอำนาจแต่งตั้งคณะกรรมการบริหารคณะหนึ่ง ประกอบด้วย กรรมการ-
    ผู้จัดการ กรรมการรองผู้จัดการ และกรรมการจำนวนหนึ่ง
    มีอำนาจหน้าที่จัดการงานและดำเนินกิจการของบริษัทตามที่คณะกรรมการบริษัทกำหนดโดยให้กรรมการผู้จัดการเป็นประธานคณะกรรมการบริหารโดยตำแหน่ง

5.  คณะกรรมการบริษัทมีอำนาจแต่งตั้งกรรมการจำนวนหนึ่ง
    เป็นคณะทำงานทำหน้าที่ศึกษาและพิจารณาเรื่องต่างๆ
    และ/หรือพิจารณาสรรหาตามที่คณะกรรมการเห็นสมควร

บทบาท หน้าที่ และความรับผิดชอบของคณะกรรมการ

1.  ดูแลและจัดการบริษัทให้เป็นไปตามกฎหมาย วัตถุประสงค์ และข้อบังคับของบริษัท
    รวมทั้งมติที่ประชุมผู้ถือหุ้นด้วยความซื่อสัตย์และรักษาผลประโยชน์ของบริษัท

2.  กำหนดนโยบายและทิศทางการดำเนินงานของบริษัทและกำกับดูแล (Monitor and
    Supervise)ให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผลเพื่อเพิ่มมูลค่าทางเศรษฐกิจสูงขึ้นให้แก่กิจการและสร้างผลตอบแทนที่ดีให้แก่ผู้ถือหุ้น
    (Maximize Economic Value and Shareholders’ Wealth)

3.  รับผิดชอบต่อผู้ถือหุ้นโดยสม่ำเสมอ (Accountability to Shareholders)
    และกำชับฝ่ายจัดการบอกกล่าวเรื่องที่สำคัญของบริษัท
    เพื่อให้การดำเนินกิจการเป็นไปอย่างมีประสิทธิผล

4.  มีความตั้งใจและมีจริยธรรม (Honesty and Intergrity)ในการดำเนินธุรกิจ

5.  กรรมการอาจแสวงหาผู้เชี่ยวชาญจากสาขาวิชาชีพต่างๆ เพื่อการตัดสินใจที่ถูกต้องแม่นยำ

6.  กรรมการต้องมีความรู้ ความสามารถ และประสบการณ์ที่จะเป็นประโยชน์ต่อการดำเนินธุรกิจ
    มีความสนใจในกิจการของบริษัทที่ตนเองเป็นกรรมการ

7.  คณะกรรมการบริษัทต้องจัดให้มีการประชุมผู้ถือหุ้นเป็นการประชุมใหญ่สามัญประจำปี
    ภายในไม่เกินสี่เดือนนับแต่วันปิดบัญชีทำงบดุลงวดสิ้นปีของบริษัท การประชุมคราวอื่นๆ
    ให้เรียกว่า การประชุมวิสามัญ
    คณะกรรมการจะเรียกประชุมผู้ถือหุ้นเป็นการประชุมวิสามัญเมื่อใดก็ได้สุดแต่จะเห็นสมควร

8.  คณะกรรมการบริษัทจัดให้มีการประชุมคณะกรรมการทุกเดือนเว้นแต่มีเหตุขัดข้อง
    แต่อย่างน้อยต้องมีการประชุมสามเดือนต่อหนึ่งครั้งและในการประชุมต้องมีกรรมการไม่น้อยกว่ากึ่งหนึ่งของจำนวนทั้งหมด
    การวินิจฉัยชี้ขาดของที่ประชุมให้ถือเอาเสียงข้างมากเป็นมติ
    ถ้าคะแนนเสียงเท่ากันให้ประธานของที่ประชุมมีคะแนนเสียงอีกเสียงชี้ขาด

9.  คณะกรรมการบริษัทต้องจัดให้มีการทำงบดุลและบัญชีกำไรขาดทุน ณ
    วันสิ้นสุดของรอบปีของบริษัทเสนอต่อที่ประชุมผู้ถือหุ้นในการประชุมสามัญประจำปีเพื่อพิจารณาอนุมัติงบดุลและบัญชีกำไรขาดทุนนี้
    และคณะกรรมการบริษัทต้องจัดให้ผู้สอบบัญชีตรวจสอบให้เสร็จสิ้นก่อนการนำเสนอต่อที่ประชุมผู้ถือหุ้น

การแต่งตั้งและถอดถอนกรรมการ

การแต่งตั้งและถอดถอนกรรมการตามหนังสือข้อบังคับของบริษัท สรุปได้ดังนี้

1.  กรรมการของบริษัทให้ที่ประชุมผู้ถือหุ้นเป็นผู้เลือกซึ่งกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักรและจะเป็นผู้ถือหุ้นของบริษัทหรือไม่ก็ได้
    ในการลงคะแนนเสียงเลือกตั้งกรรมการให้ที่ประชุมผู้ถือหุ้นเลือกตั้งตามหลักเกณฑ์ ดังต่อไปนี้

(1) การเลือกตั้งกรรมการจะกำหนดให้เลือกเป็นรายบุคคลหรือเลือกเป็นชุดก็ได้

(2) ผู้ถือหุ้นแต่ละคนมีคะแนนเสียงเท่ากับจำนวนหุ้นที่ถือโดยถือว่าหุ้นหนึ่งมีหนึ่งเสียง

(3) ผู้ถือหุ้นแต่ละคนจะต้องใช้คะแนนเสียงของตนที่มีอยู่ทั้งหมดออกเสียงเลือกตั้งกรรมการ

(4) บุคคลที่ได้รับคะแนนเสียงเห็นชอบสูงสุดตามลำดับลงมา
    แต่ไม่เกินจำนวนตำแหน่งที่เลือกตั้งคราวนั้นเป็นผู้ได้รับเลือกตั้งเป็นกรรมการ

(5) ในกรณีที่บุคคลซึ่งได้รับการเลือกตั้งมีคะแนนเสียงเท่ากันสำหรับลำดับสุดท้ายให้ประธานของที่ประชุมลงคะแนนเสียงชี้ขาด

2.  ให้คณะกรรมการแต่งตั้งกรรมการคนหนึ่งเป็นประธานกรรมการและจะแต่งตั้งรองประธานกรรมการขึ้นด้วยก็ได้

3.  ในการประชุมสามัญประจำปีของบริษัททุกๆ
    คราวให้กรรมการลาออกจากตำแหน่งจำนวนหนึ่งในสามของจำนวนกรรมการ
    ถ้าจำนวนกรรมการที่จะออกแบ่งเป็นสามส่วนไม่ได้ให้ออกโดยจำนวนใกล้เคียง
    ที่สุดกับส่วนหนึ่งในสาม

4.  หากตำแหน่งกรรมการว่างลงเพราะเหตุอื่นนอกจากถึงคราวออกตามวาระ ให้คณะกรรมการ
    ที่เหลืออยู่เลือกบุคคลซึ่งมีคุณสมบัติและไม่มีลักษณะต้องห้ามตามที่กำหนดไว้เข้าเป็นกรรมการแทนในการประชุมคราวถัดไป
    เว้นแต่วาระของกรรมการจะเหลือน้อยกว่าสองเดือน
    ด้วยคะแนนเสียงไม่น้อยกว่าสามในสี่ของจำนวนคณะกรรมการที่เหลืออยู่
    และบุคคลซึ่งเข้าเป็นกรรมการแทนนี้จะอยู่ในตำแหน่งเพียงเท่าวาระที่ยังเหลืออยู่ของกรรมการซึ่งดำรงตำแหน่งแทน

การสรรหากรรมการ

บริษัทฯ ไม่ได้ใช้วิธีเลือกตั้งกรรมการโดยผ่านคณะกรรมการสรรหา
เนื่องจากคณะกรรมการบริษัทเป็นผู้พิจารณาคัดเลือกและกลั่นกรองบุคคลที่มีคุณสมบัติเหมาะสมและนำชื่อเสนอต่อที่ประชุมสามัญผู้ถือหุ้น
เลือกตั้งให้ดำรงตำแหน่งกรรมการบริษัท
ในการแต่งตั้งกรรมการแต่ละรายนั้นต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้นซึ่งมาประชุมและออกเสียง

สัญญาการจัดการ

  - ไม่มี –

รายงานคณะกรรมการ

ในปี 2548 เศรษฐกิจโดยรวมของประเทศมีอัตราการขยายตัวซึ่งเป็นไปในภาคอุตสาหกรรม
แต่ในภาค

เกษตรกรรมต้องประสพกับปัญหาภัยแล้งที่ต่อเนื่องมาจากปลายปี 2547
โดยเฉพาะผลผลิตอ้อยซึ่งมีจำนวน
ลดลงไปเป็นจำนวนมากเนื่องจากฤดูการปลูกอ้อยคาบเกี่ยวกันระหว่างปี
เมื่อมีการตัดอ้อยส่งเข้าโรงงานเพื่อผลิตเป็นน้ำตาลแล้ว
ชาวไร่จะใช้ตออ้อยเดิมเป็นพันธุ์ในการเพาะปลูกสำหรับฤดูต่อไป
แต่เมื่อประสพกับสภาพภูมิอากาศแห้งแล้งทำให้ตออ้อยแห้งเพราะขาดน้ำจึงส่งผลให้ผลผลิตน้ำตาลในฤดูการผลิต
2547/2548 ลดลงจาก 7.01 ล้านตันเหลือเพียง 5.19 ล้านตันหรือลดลงร้อยละ 25.96
และปริมาณน้ำตาลส่งออกลดลงจาก 5.09 ล้านตันเหลือเพียง 3.19 ล้านตันหรือลดลงร้อยละ
37.33 ด้วยสาเหตุที่กล่าวข้างต้นทำให้ปริมาณน้ำตาลที่เข้ามาใช้บริการลดลงจากปีที่ผ่านมาร้อยละ
34.43
นอกจากสภาพแห้งแล้งแล้วการปรับตัวสูงขึ้นของราคาน้ำมันซึ่งเป็นต้นทุนตั้งแต่กระบวนการผลิตไปจนถึงการขนส่งจากโรงงานส่งมอบให้แก่ผู้ซื้อ
ทำให้โรงงานน้ำตาลต้องปรับเปลี่ยนกลยุทธในการดำเนินธุรกิจ
ซึ่งเดิมเมื่อโรงงานผลิตน้ำตาลเสร็จจะขนย้ายเข้ามาเก็บพัก รอส่งมอบ ณ
คลังสินค้าและท่าเทียบเรือต่างๆ ซึ่งจะต้องเสียค่าใช้จ่ายในการขนส่งและค่าฝากสินค้า
โรงงานจึงเปลี่ยนวิธีการส่งมอบโดยให้ผู้ซื้อนำรถตู้คอนเทนเนอร์เข้าไปรับสินค้าในโรงงานโดยตรง
และขนถ่ายขึ้นเรือเดินสมุทรแทนการใช้แรงงานกรรมกรจัดเรียงสินค้าในระวางเรือ
เพื่อเป็นการประหยัดเวลาและค่าใช้จ่ายที่ซ้ำซ้อน

ในส่วนของบริษัทก็พยายามปรับปรุงประสิทธิภาพในการให้บริการแก่ลูกค้าเพื่อเป็นการช่วยประหยัด

เวลาและค่าใช้จ่ายโดยการลงทุนซื้อที่ดินที่อำเภอสามพราน จังหวัดนครปฐม
สร้างท่าเทียบเรือในการอำนวย-

ความสะดวกในด้านการขนส่งสินค้าจากโรงงานน้ำตาลที่ตั้งอยู่ในแถบจังหวัดกาญจนบุรี ราชบุรี
และจังหวัด

ใกล้เคียงอื่นเข้ามาใช้บริการ
โดยขนถ่ายสินค้าลงเรือลำเลียงเพื่อขนถ่ายสินค้าขึ้นเรือเดินสมุทรที่เกาะสีชังหรือบริเวณอ่าวไทยโดยตรงแทนการขนส่งผ่านเข้ามาใช้บริการในแถบสมุทรปราการ
ทั้งนี้เพื่อเป็นการสร้างสัมพันธ์ ในระยะยาวในการรักษาฐานลูกค้ารายเก่า
ในขณะเดียวกันก็พยายามหาลูกค้าใหม่ๆ เข้ามาใช้บริการเพื่อขยายฐานลูกค้าออกไปด้วยซึ่งบริษัทฯ
มีความมุ่งมั่นที่จะพัฒนาการให้บริการเพื่อเพิ่มศักยภาพและความสามารถในการแข่งขันให้สูงขึ้น

อย่างไรก็ตามบริษัทฯ คาดหวังว่าในอนาคตเมื่อผลผลิตอ้อยและน้ำตาลดีขึ้น
บริษัทจะพยายามรักษาเสถียรภาพและทำให้ผลประกอบการดีขึ้น
สุดท้ายนี้บริษัทขอขอบคุณผู้ถือหุ้นและลูกค้าของบริษัทที่ให้ความไว้วางใจ
เชื่อมั่นและสนับสนุนกิจการของบริษัทฯ ด้วยดีตลอดมา

บุคลากร

บริษัทมีการจัดโครงสร้างองค์กรไว้อย่างเพียงพอทั้งในส่วนของฝ่ายบริหารงาน ฝ่ายจัดการ
และฝ่ายปฏิบัติการ มีขั้นตอนต่างๆ ในการทำงานเป็นไปอย่างมีระเบียบ
โดยแบ่งความรับผิดชอบระหว่างผู้บริหารและพนักงานเป็นดังนี้.-

ความรับผิดชอบของผู้บริหารต่อพนักงาน

-   ให้ผลตอบแทนที่เหมาะสมตามความรู้ความสามารถความรับผิดชอบและผลการปฏิบัติงาน
    ของพนักงานแต่ละคน

-   ส่งเสริมให้พนักงานมีส่วนร่วมในการกำหนดทิศทางการทำงานและแก้ไขปัญหาของบริษัท

-   ดูแลรักษาสภาพแวดล้อมในการทำงานให้มีความปลอดภัยต่อชีวิตสุขภาพอนามัยของพนักงาน

-   การให้รางวัลและการลงโทษพนักงานตั้งอยู่บนพื้นฐานของความถูกต้องและเป็นธรรมและกระทำด้วยความสุจริต

ความรับผิดชอบของพนักงานต่อบริษัท

-   ปฏิบัติหน้าที่ด้วยความรับผิดชอบ ซื่อสัตย์ สุจริต มีความภักดี
    เพื่อความก้าวหน้ามั่นคงของบริษัทและพนักงาน

-   เอาใจใส่และปฏิบัติหน้าที่ด้วยความเสียสละอดทนเพื่อสร้างบริษัทให้มีคุณภาพและมีประสิทธิภาพ

-   ใช้ทรัพย์สินของบริษัทอย่างมีประสิทธิภาพประหยัดและบำรุงรักษาไม่ให้เสียหายหรือสูญหาย
    รวมทั้งไม่ใช้ทรัพย์สินของบริษัทเพื่อประโยชน์ส่วนตัว

-   ถ่ายทอดความรู้และประสบการณ์ให้แก่ผู้ร่วมงานโดยยึดหลักเพื่อประโยชน์และเป้าหมายของบริษัท

ค่าตอบแทนรวมของพนักงาน

  ----------------------- ----------------------- ------------------------
  ประเภท                  ปี 2548                  

                          จำนวนพนักงาน             จำนวนเงินรวม (บาท)

  เงินเดือน                 72                      14,261,340.-

  โบนัส                    72                      4,752,550.-

  ค่าครองชีพและอื่นๆ          72                      1,553,486.-

  รวม                     72                      20,567,376.-
  ----------------------- ----------------------- ------------------------

หมายเหตุ ค่าตอบแทนรวม หมายถึง เงินเดือนของกรรมการผู้จัดการและกรรมการรองผู้จัดการ
ซึ่งบริษัท

ถือเป็นพนักงานด้วย

นโยบายในการพัฒนาพนักงาน

บริษัทมีการสื่อสารข้อมูลจากผู้บริหารสู่พนักงาน ทั้งนี้เพื่อให้พนักงานทุกระดับมีความเข้าใจ
ในเป้าหมายและนโยบายของบริษัทด้วยวิธีการต่างๆ เช่น การประชาสัมพันธ์ ปิดประกาศ จัดประชุม
นอกจากนี้ยังมีการฝึกอบรมพนักงานอย่างต่อเนื่องเพื่อให้เข้าใจในหน้าที่
ทบทวนความรู้เดิมและเสริมความรู้ใหม่
มีการประเมินผลจากการปฏิบัติหลังจากได้รับการฝึกอบรมไปแล้ว
จัดส่งพนักงานเข้าร่วมการอบรมสัมมนาต่างๆ เช่น อบรมเพื่อให้เข้าใจมาตรฐานการบัญชี
อบรมเกี่ยวกับการใช้และบำรุงรักษาเครื่องมือจักรกล อบรมระบบรักษา-ความปลอดภัย
อบรมด้านขนถ่ายสินค้าและพาณิชยนาวี อบรมหลักสูตรเทคโนโลยีและสารสนเทศ และอื่นๆ
ที่มีความเกี่ยวข้องกับการประกอบธุรกิจของบริษัท